ming030890/wiki-yue-high-quality huggingface dataset:
西敏橋

西敏橋（Westminster Bridge）係英國倫敦一座橋，橫跨泰晤士河，連接北岸嘅西敏市同南岸嘅琳寶區，長250米。
西敏站

西敏站（英文：Westminster tube station）係英國倫敦地下鐵區域綫、環綫同銀禧綫嘅車站，屬第1收費區，喺大倫敦西敏市。
西政治

西政治（1977年5月29號—）係日本足球員，司職後衞，效力過福岡黃蜂，及甲府風林。
西敏大教堂

（英文：Westminster Cathedral），又叫西敏主教座堂，係英國西敏市嘅一座主教座堂，亦係全國最大規模嘅天主教教堂，1903年起好。
西敏市

西敏市（英文：City of Westminster），係英國英倫大倫敦一自治市，亦係倫敦市中心嘅一部份。
西敏襲擊案

西敏襲擊案 (Westminster attack)，又叫西敏宮恐怖襲擊 (Westminster terrorist attack)，係指2017年3月22號喺英國倫敦西敏市西敏宮（國會大樓）對出發生嘅恐怖襲擊，襲擊範圍包括西敏宮、西敏橋、同埋國會廣場。死咗五個人，包括兇徒同埋一個警察；傷者人數約50人。

經過
2017年3月22號下晝大約兩點八個字，一架現代牌彎仔喺西敏橋撞冧咗大概十個人，途中有人由橋面跌落泰晤士河。架車跟住撞向圍欄，然後有個黑衣人由架車道走出嚟，跑入西敏宮範圍，用刀捅冧一個警察。兩個便衣警察趕到，警告黑衣人。佢唔聽，警察就射咗佢四槍隊冧佢。
國會議員 Tobias Ellwood 咁啱路過，嘗試心肺復甦遇襲警察，但係佢同埋後來到場嘅醫護人員合力都救唔返。Tobias Ellwood 同恐襲有啲淵源，佢阿哥 Jon 死喺2002年峇里島爆炸案。
兇徒上身中槍，亦救唔返，當場死亡。跌落河嗰個人後來救返，無死到。傷者送晒去附近五間醫院。

死傷者
總共五個人死咗，包括兇徒。兇徒同埋另外三個死者持英國國籍。另有大約50人受傷。
死者當中有兩個人係被架車撞死，包括英籍教育工作者 Aysha Frade同埋美籍遊客 Kurt Cochran。第三個死者係便裝警 Keith Palmer，隸屬帝都警察廳嘅西敏宮分隊，遇襲時身上無帶武器。最後一個遇害者係英籍抹窗技工 Leslie Rhodes，遇襲後死喺醫院。
兇徒叫 Khalid Masood，襲擊當日52歲。佢喺根德郡出世、東修適士郡長大，原名 Adrian Russell Elms （跟生父姓）或者 Adrian Russell Ajao （跟後父姓）。佢皈信伊斯蘭教之後改名 Khalid Masood，曾經去過沙地阿拉伯教書同埋朝聖。佢曾經犯事，英國軍情五處有懷疑過佢想搞恐襲，但查唔出嘢。帝都警察廳發言人話，襲擊者對武裝聖戰有興趣，襲擊手法同伊斯蘭國相關嘅恐襲相似，但無證據顯示佢同伊斯蘭國或者阿蓋達有直接聯繫。

應變
襲擊發生之後，西敏站臨時封閉，案發現場附近圍封方便警察做嘢。國會大樓唔俾出入，保安指示入面嘅議員、職工、同埋人客留喺寫字樓或者議事廳，直至警方清完場。有啲人後來疏散咗去西敏寺。
英國國會、威爾斯議會、同埋蘇格蘭議會喺襲擊發生之後中止當日議程，之後嗰日恢復運作。
英國恐襲警報級別喺襲擊之前已經係「嚴重」，代表襲擊發生嘅機會好高。襲擊後，當局決定唔再提升警報級別。

迴響
伊斯蘭國聲稱襲擊關佢哋事，話係報復英軍空襲伊斯蘭國據點。專家分析，伊斯蘭國喉舌聲稱自己同一單恐怖襲擊有關之前，通常都會查下襲擊者同佢哋嘅人馬係咪真有聯繫，好少噏得就噏。不過，呢次公告無乜講過襲擊者嘅背景，所以相信伊斯蘭國相關人士嘅參與唔多。
英國首相文翠珊開記者會，話：「國會聽日會照常開會，倫敦人聽日會照常生活。我哋唔會輸俾恐怖主義。」
Tupigny

Tupigny係法國嘅一個市鎮，位置喺埃納。
Tursac

Tursac係法國嘅一個市鎮，位置喺多多涅。
Turriers

Turriers係法國嘅一個市鎮，位置喺上普羅旺斯阿爾卑斯。
Turcey

Turcey係法國嘅一個市鎮，位置喺黃金丘。
Tusson

Tusson係法國嘅一個市鎮，位置喺沙藍特。
Turgy

Turgy係法國嘅一個市鎮，位置喺奧布。
前910年代

前910年代係指前919年去到前910年之間嗰十年嘅年代。
前90年代

前90年代係指前99年去到前90年之間嗰十年嘅年代。
前319年

前319年係平年。

響呢年死嘅人
魏惠王，魏國君主。
前31年

前31年係平年。

大件事
9月2號，屋大維喺亞克興戰役打贏馬克·安東尼同埃及女王克里奧帕特拉七世嘅聯軍。
前320年代

前320年代係指前329年去到前320年之間嗰十年嘅年代。
似竹鼓藻屬

似竹鼓藻屬（學名：Bambusina）係鼓藻科下面一屬。
伽倪墨得斯星

伽倪墨得斯星（1036 Ganymed），即係小行星1036，係太陽系小行星帶嘅一粒小行星，喺1924年10月23號發現。
似劍齒虎

似劍齒虎（粵拼：ci5 gim3 ci2 fu2；拉丁學名：Homotherium），又叫做似劍虎（ci5 gim3 fu2）或鋸齒虎（goe3 ci2 fu2），係劍齒虎嘅一個屬，生存喺300萬到一萬年前嘅北美洲、歐亞大陸同非洲。佢等最初喺150萬年前喺非洲消失，並喺三萬年前喺歐亞大陸消失，最後喺一萬年前喺北美洲最後絕種。
伺服器

一個用嚟管理資源，並且提供服務畀用戶嘅電腦軟件，通常可以分為文件伺服器（可以畀用戶讀取其他電腦嘅文件），數據庫伺服器同埋應用程式伺服器。
行到以上軟體件嘅電腦，或稱為網絡主機（Host）。
通常咁講，伺服器通過網絡對外提供服務。可以通過內聯網提供服務，亦可以通過互聯網對外提供服務。

定義
有時呢兩種定義會引起混淆，例如Web伺服器，佢講嘅有可能係存放網站嘅電腦，亦有可能係指好似Apache咁嘅伺服器軟件，喺電腦入邊運行，用嚟管理網頁組建同埋回應網頁瀏覽器嘅請求。

伺服器（硬件）
伺服器作為硬件嚟講，通常係指有好犀利嘅計算能力，可以畀好多用戶用嘅電腦。伺服器有好多同PC機唔同嘅地方，例如PC機喺一個時刻，只係服務一個用戶。伺服器同主機又有分別，主機係通過終端畀用户使用，而伺服器係通過網絡畀客户端嘅用户使用。
同普通嘅PC對比，伺服器要行足7日24個鐘。即係話，伺服器需要更多嘅穩定性技術RAS，比如話用ECC記憶體。
根據唔同嘅計算能力，伺服器又可以分為工作組級伺服器，部門級伺服器同埋企業級伺服器。伺服器作業系統係指伺服器硬件上邊運行嘅作業系統。伺服器作業系統要充分利用伺服器硬件計算能力先至得。
而1家，市面上已經有好多伺服器作業系統。
類Unix作業系統，係Unix嘅後代，大部分可以作為伺服器平臺使用。常見嘅類Unix伺服器作業系統有AIX、HP-UX、IRIX、Linux、FreeBSD、Solaris、Mac OS X Server、OpenBSD、NetBSD、同埋SCO OpenServer。
微軟亦出咗Microsoft Windows嘅伺服器版本，早期嘅Windows NT Server，後嚟嘅Windows 2000 Server、Windows Server 2003同埋Windows Server 2008，而家最新嘅係Windows Server 2016。
西班牙文文學

西班牙文文學（Spanish literature）泛指用西班牙文寫嘅文學作品。
西班牙旗

西班牙旗，係代表西班牙嘅旗。旗長闊比例2:3，上中下分別係紅、黃、紅三隻色，中間有國徽。
西班牙流感

1918年大流感係1918年1月開始喺世界各地爆發嘅流行性感冒疫潮，涉及A型H1N1流行性感冒病毒。皆因第一次世界大戰交戰國限制訊息傳播，而身為中立國嘅西班牙對疫情有較廣泛報導，俾人覺得當地疫潮嚴重，後世亦有人叫佢做西班牙流感。
西班牙文維基百科

西班牙文維基百科（西班牙文Wikipedia en Español；英文Spanish Wikipedia）係西班牙文版維基百科，係網上自由編寫嘅百科全書。佢係2001年5月開始搞，2006年3月8號有十萬篇文。家下以文計，佢係第10大維基百科全書，有文超過120萬。
西班牙帝國

西班牙帝國曾經係全世界最大嘅帝國，喺16世紀開始發展，全盛時期國土包括北美洲南部、中美洲同南美洲西部，到19世紀隨住歐洲列強崛起同埋殖民地爆發獨立革命而逐漸沒落。
西班牙式月台佈局

西班牙式月台佈局，又叫巴斯隆拿解決方案（西班牙文：Solución Barcelona），係出自20世紀30年代嗰陣嘅巴斯隆拿地鐵入面用嘅月台佈局。呢種設計嘅好處係充分利用列車嘅兩邊車門，所以呢個佈局喺鐵路或者係地鐵站都成日見到，更加唔使問個客流量比較大嘅轉車車站喇。

原理
用一條軌道喺兩組嘅月台入面畀列車嚟停，有時會設計成一邊嘅月台嚟畀乘客落車，而另一邊嘅月台凈係畀乘客上車或者係等車嚟用嘅，兩邊都可以上落車嘅都有。

基本佈局
中間嘅一個島式月台同埋兩邊嘅一對側式月台。喺列車停嗰陣由於兩邊都有月台嘅關係，所以車嘅兩邊都開門囉。而其中一邊嘅月台係畀乘客嚟落車嘅，而另一邊就係畀乘客嚟上車或者係等車嚟用嘅。
西班牙慈愛機構

西班牙慈愛機構係1868年創立喺紐約市嘅一間私人社交俱樂部，致力服務曼哈頓嘅西語裔美國人族群。佢嘅地址係西14 街 239號，即係已經唔再存在嘅小西班牙中心地區
。

歷史
好多出名嘅西班牙演員，外籍人士，移民，同埋名人都曾經係呢個誕生咗超過150年歷史嘅社區裡面住，比如畢加索、達利、布紐埃爾同費德裏戈·加西亞·洛爾卡。喺2010年，曾經居住喺小西班牙超過一年嘅美國西班牙裔電影制作家同劇本作家 亞瑟·鮑爾德創作咗一個叫小西班牙嘅紀錄片，並首次展示咗西裔社區嗰段不為人知嘅歷史。亞瑟·鮑爾德嘅作品大大咁推廣咗西班牙慈愛機構嘅歷史同文化。呢鉤影片包含咗從未公開嘅超過450張圖片同150個文檔，都表現咗成個20世紀喺紐約市嘅小西班牙街道嘅歷史。

使命
自從喺 1868年成立以嚟，佢嘅主要目的係「促進，鼓勵同傳播西班牙人同西裔美國人之間嘅友愛同團結嘅精神。」
喺早期嘅歲月裡面，佢為西班牙來美移民提供咗基本嘅支持同幫助，例如提供食物同庇護所；照顧佢地嘅醫療需求；安排壽終服務；同埋俾移民遠渡重洋嚟到紐約之後有一種家鄉嘅感覺。隨住機構裡面嘅會員需求發生重大嘅改變，西班牙慈愛機構仍然致力喺由西班牙嚟到紐約嘅移民提供幫助，以適應新生活。
西班牙島

西班牙島，又叫伊斯帕尼奧拉島，係加勒比海第二大島，細過古巴，有76,480平方公里咁大，住咗1,700萬人。個島喺古巴南面、波多黎各西面，由海地管個島嘅西邊，多明尼加管東邊。
西班牙文字母

西班牙文字母係拉丁字母變體，用嚟表達西班牙文。由26個拉丁字母加上表示鼻上顎音嘅字母Ñ組成。

字母表
自從2010年西班牙皇家語言學院拼寫改革之後，「Ch」同「Ll」喺西班牙已經唔當做單個字母，而係當作字母組合。但係唔受西班牙統治嘅拉丁美洲就重有人繼續將「Ch」同「Ll」當作單個字母。

變音符號
西班牙文會用一個尖音符「ˊ」，加喺元音字母上面表示爾個元音字母係爾個詞嘅重音。有啲同讀法但係唔同意思嘅字都會用尖音符嚟區分開，例如tú（你）同tu（你嘅）、sí（係）同si（如果）、té（茶）同te（你，受格）等等。
另外仲會用分音符「◌̈」，只會加喺元音u上邊，而且只會出現喺güe、güi呢兩個組合入邊，用嚟表示要讀成獨立嘅兩個元音，而唔係雙元音。字例有vergüenza（羞恥）、pingüino（企鵝）等。
Uzay-le-Venon

Uzay-le-Venon係法國嘅一個市鎮，位置喺些爾。
Uzel

Uzel係法國嘅一個市鎮，位置喺阿摩爾濱海。
Uue嘅同位素

喺Uue嘅同位素中，重未有任何一個被合成嘅。
質量數1700以內，而質子數係100≤Z≤130原子嘅α-衰變半衰期，可以用包埋α-衰變 Q值嘅量子隧道模型去計算。推算291Uue-307Uue嘅α-衰變半衰期都係以微秒計。由呢個方法推算，α衰變半衰期最長嘅係294Uue，大概係485微秒（差唔多半毫秒）。而302Uue就係大概163微秒。
喺穩定島理論中幻數有2、8、20、28、50、82、126、184，303Uue有184個中子，係幻數，或者會較為穩定。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
Uvernet-Fours

Uvernet-Fours係法國嘅一個市鎮，位置喺上普羅旺斯阿爾卑斯。
Uzech

Uzech係法國嘅一個市鎮，位置喺奧斯坦尼大區嘅洛特。
Uxbridge

Uxbridge /ˈʌksbrɪdʒ/）岳斯橋係英國倫敦西部一個大鎮，係希靈登區行政中心。距離查令十字西北24公里（15英里），係倫敦規劃中主要嘅都會中心之一。
羅馬俱樂部

羅馬俱樂部係一個研討國際政治問題嘅全球智囊組織。
羅香林

羅香林（1906年10月19號—1978年4月20號），字元一，號乙堂，祖籍廣東興寧，係中國史學家、客家研究開拓者。做過中山大學、暨南大學同埋香港大學嘅教授。

著作
《客家研究導論》
《客家源流考》
《國父家世源流考》
《香港前代史》
《民族生存論》
《中國民族史》
《香港與中西文化之交流》
《西婆羅洲羅芳伯等所建共和國考》香港：中國學社，1961年出版。
羅霖

羅霖（Candy Lo，1965年8月24號—）係香港女藝人，邵氏兄弟旗下藝人，亞洲電視同無綫電視前藝員，1991年度亞洲小姐競選冠軍。
2016年4月1號晚，即係亞洲電視免費電視牌嘅最後一日，本港台最後一個播嘅節目係羅霖有份出鏡嘅《Miss Asia 25th 葡萄牙瑰麗巡迴》，當佢講到女人喺每個階段「都應該要獨立，特別係經濟獨立」嗰陣，廣播就即刻斷咗，做咗亞視本港台最後一個出鏡嘅人。

演出
呢個表唔完整，歡迎加料。

感情生活
佢前夫係親中派政治人物劉坤銘。佢哋1996年結婚，但之後羅霖因為無法忍受有第三者同埋家庭暴力，去到2012年分居，2013年正式離婚，兩人離婚後一度就贍養費問題鬧上法庭。
曾經有傳聞指商人熊宏海曾經包養羅霖，但羅霖已經公開否認。
羅饒·米克羅斯

羅饒·米克羅斯係一個匈牙利、美國指揮家、音樂學者、鋼琴家、電影評分作曲家。
羅馬

羅馬（粵拼：lo4 maa5，意大利文：Roma）係意大利嘅首都，亦係世界出名嘅歷史文化城市。羅馬市裏面重有梵蒂岡同馬耳他騎士團。

概說
從平丘山望到嘅羅馬同聖伯多祿大殿嘅景色。標誌性嘅圓頂主宰住羅馬嘅天際線。
羅馬係意大利嘅首都，亦係政治、經濟、文化同宗教嘅中心。梵蒂岡城國位於羅馬市中心，係教皇嘅居所，亦係全世界天主教徒嘅中心。雖然而家係外國，但係喺歷史、宗教同文化方面都同羅馬市有密切關係。另外仲有一句諺語「羅馬非一日之功」，形容羅馬帝國嘅偉大。無領土嘅馬耳他騎士團總部馬耳他宮亦位於康多蒂街68號，享有治外法權。
到2023年，羅馬人口大約275萬，係意大利人口最多嘅城市。根據2010年嘅城市人口統計，羅馬有271萬人，排全球第128位。
羅馬係最重要嘅古代文明中心之一，喺之後幾個世紀影響咗社會、文化、語言、文學、藝術、建築、城市規劃、土木工程、哲學、宗教、法律同習俗。作為拉丁語嘅發源地，呢個城市曾經係古羅馬帝國嘅首都，統治咗成個地中海盆地同大部分歐洲。佢係天主教會嘅核心，因為佢嘅美麗而被稱為「永恆之城」。
2014年，一間美國智庫公布嘅綜合世界城市排名中，羅馬喺商業、人才、文化、政治等方面排全球第32位，係意大利城市中排第一。
羅馬亦係一個旅遊城市，2012年有780萬遊客到訪。請參閱下文嘅「觀光」同「作為聖地」部分。
羅馬嘅舊城區
羅馬嘅新市中心歐洲區
拉齊奧區政府（Via Rosa Raimondi Garibaldi, 7）

徽章
羅馬市盾形徽章上面嘅「SPQR」字母係拉丁文「元老院同羅馬市民」嘅縮寫，喺羅馬帝國時代，呢個縮寫刻喺帝國境內所有公共物品上面。
而家，喺羅馬市嘅羅馬帝國時代遺跡同建築物，以及而家羅馬市嘅盾形徽章都仲有用到，所以喺羅馬市內行駛嘅巴士同的士，仲有沙井蓋上面都有呢個徽章。

歷史
羅馬城舊陣時係古羅馬帝國嘅首都，最高峰嗰陣有成過百萬人口。自從古羅馬帝國衰弱之後，羅馬城不斷畀外族入侵，最後中世紀時代得番最低兩萬人口。
羅馬城到咗公元756年由羅馬教廷管轄，建立咗教宗國，成為教宗國嘅首都。羅馬喺咁多個世紀都係咁樣嘅形勢，人口一度上升到十萬。
隨住法國大革命，歐洲近一個世紀都處於動蕩狀態，而意大利亦開始逐步統一。1870年教宗國最後俾新建嘅意大利王國吞併，自此成為意大利嘅首都。
羅馬城喺二次大戰後一直都係意大利經濟嘅原動力，人口一度高達280萬人，被稱為「時尚之都」。由於塞車同埋城市污染等等嘅原因，部分羅馬人搬出羅馬城到周邊地區居住，羅馬人口開始緩慢咁減少。

地理
呢一段要清理或重寫，以符合更高嘅質素標準。
羅馬競技場
台伯河與七座山丘
羅馬喺義大利中部拉齊奧大區嘅台伯河平原上，台伯河同阿涅內河喺羅馬城出邊匯合，羅馬地喺台伯河嘅兩岸，東邊係阿布魯佐，東北邊係Sabini山脈，南邊係Albani山脈。市中心喺距離第勒尼安海約24公里嘅內陸，但城市向西南一直延伸到僅距離海岸5公里處，海拔高度由13米到120米，平均海拔高度37米，市區總面積大約係1285平方公里。古羅馬中心就係沿台伯河岸發展起來嘅，台伯河中間有一座船形嘅島，係台伯河自然沖積而成嘅，河岸邊有七座山丘：帕拉提諾（Palatino）、阿文提諾（Aventino）、卡比托利歐（Campidoglio）、奎利那雷（Quirinale）、維米那勒（Viminale）、埃斯奎利諾（Esquilino）同西里歐（Celio），羅馬亦因為咁而被稱為「七丘之城」。
羅馬省嘅北部同維泰博省同埋列蒂省、東部同阿布魯佐大區嘅阿奎拉省、南部同弗羅西諾內省同埋拉蒂納省接住。

氣候
羅馬由於喺地中海沿岸，係典型嘅地中海氣候，年平均氣溫15.5攝氏度，年降水量880毫米。每年4月至6月氣候最為怡人；7月同8月係最熱嘅最乾燥嘅季節，平均氣溫24.5至24.7攝氏度，降水量14至22毫米，8月嘅日最高氣溫可以超過32攝氏度，以前嘅傳統係8月份會停咗好多商業活動，羅馬人習慣喺夏日離開炎熱嘅城市出去避暑度假，但係呢種習俗慢慢咁改變，整個夏季羅馬市依然正常咁運作，方便迎合日益增加嘅遊客需求，同羅馬人自己工作習慣嘅改變；9月中至10月係最為晴朗嘅季節，俾人叫做「羅馬嘅美麗十月天」；10月至12月係最潮濕嘅季節，降水量可以達到106至128毫米；12月嘅平均最高氣溫大約係14攝氏度，1月最凍，平均氣溫係6.9攝氏度。

道路
通往其他城市嘅通道
GRA
大環狀公路（GRA） - 圍繞羅馬嘅68.2公里長嘅免費環狀高速公路（autostrada）。
睇埋：[[:autostrada列表]]

公共交通
路線圖（2015年預計完成）
市內同郊區
意大利鐵路（Trenitalia）經營8條連接市區同郊區嘅羅馬近郊鐵路（FL線）。意大利鐵路嘅路線網採用分散式總站系統，包括市中心嘅羅馬特爾米尼車站同羅馬提布爾蒂納車站，以及舊城區外圍嘅羅馬奧斯蒂恩塞車站等多個車站。另外，ATAC都有經營3條城市鐵路，連接奧斯蒂亞等郊區。市內交通主要由ATAC經營嘅羅馬地鐵、電車同巴士網絡組成。的士都係一種平價嘅交通工具，經常畀人用。要注意嘅係，巴士同電車採用信用乘車制，所以要喺車站售票機或報攤預先買飛。
長途交通
長途交通包括以羅馬特爾米尼車站為起點同終點嘅長途火車，以及時速300公里嘅意大利歐洲之星（ES*）同Italo等高速鐵路，仲有飛機同用高速公路嘅長途巴士等。

航空
包括日本喺內嘅長途國際線同歐盟內國際線、國內線主要用菲烏米奇諾機場（達文西國際機場），而歐盟內國際線同國內線仲可以用欽皮諾機場（喬凡尼·巴蒂斯塔·帕斯蒂內機場）。由特爾米尼車站到菲烏米奇諾機場有直達列車「達文西快線」，車程大概30分鐘。
飛日本嘅城市
東京（東京國際機場）
ITA航空有飛菲烏米奇諾機場嘅直航機，都可以經歐洲主要城市轉機。以前日本航空都有直航機，但而家停咗。而家由日本飛羅馬嘅直航機得ITA航空由羽田飛嘅咋。
大阪（關西國際機場）
以前意大利航空有飛菲烏米奇諾機場嘅直航機，但而家冇喇。
NTVNTV 意大利歐洲之星意大利歐洲之星 羅馬近郊鐵路羅馬近郊鐵路 達文西快線達文西快線 羅馬地鐵羅馬地鐵 羅馬電車羅馬電車 ATACATAC

運動
羅馬舉辦過1960年羅馬奧運、1960年羅馬殘奧會。
另外，足球方面有意甲勁旅羅馬體育會同埋拉素體育會。
羅馬人章

羅馬人章係伊斯蘭教典籍《可蘭經》入面嘅第30章（蘇拉）。
羅頌華

羅頌華（英文：Joe Lo，1967年2月25號—）係香港男演員，1987年出道，曾經係亞洲電視藝員，主要喺1990年代活躍。自2010年代尾開始，佢亦有幫無綫電視同ViuTV劇集做特約演員。

演出
呢個表唔完整，歡迎加料。
規矩數

規矩數（又叫做可造數）係指可以用尺規作圖方式作出嚟嘅實數。喺已經提供咗單位長度嘅情形下，若果可以用尺規作圖嘅方式作出長度係 a 嘅線段，咁 a 就係規矩數。規矩數嘅「規」同「矩」分別係指圓規同直尺，兩個尺規作圖嘅重要元素。

同尺規作圖嘅關係
利用尺規作圖可以將二線段嘅長度進行四則運算，亦都可以求出一線段長度嘅平方根，所以符合以下任何一個條件嘅都係規矩數。
整數
所有有理數
規矩數 a 嘅平方根、四次方根、八次方根...等次方根
規矩數相加、相減、相乘、相除（除數唔可以係 0）嘅結果
如  3 、、、、 都係規矩數。而 、圓周率 π 、e 都唔係規矩數。
因為兩個規矩數喺相加、減、乘或者除之後都依然係規矩數，即係規矩數對呢啲計法係閉合嘅；轉用近世代數嘅術語，佢係一個域。

同整係數方程嘅關係
規矩數一定係代數數（係一個整係數代數方程嘅解），以呢個解作為佢嘅解嘅最細多項式佢嘅次方係。
呢個條件係規矩數成立嘅必要條件。所以若果一個數係超越數（唔係代數數），或者一個數佢對應嘅最小多項式係三次、五次，呢個數一定唔係規矩數。
規矩

規矩（粵拼：kwai1 geoi2），又名規則係由大部份人或者組織定落做嘢嘅方法，同意嘅人就一定會守。對啲人交往嘅行為都有規矩，例如禮貌。規矩亦係維持社會秩序嘅手段。有啲規矩係自己規定嘅，所以可以改，每個地方啲規矩都唔同。
法律規定啲規矩叫做「法規」，呢種規矩係最重要嘅，如果唔守就要受罰。
有啲規矩係自願規定，而喺某啲場合同環境先有效，叫「守則」。

理論
以前有唔少思想家、文學家、劇家作、哲學家都講過規矩呢樣嘢。例如韓非子主張法治；老子主張無為而治；英國主張三權分立；中共主張三權合作咁，都係主張一啲規矩。

天意
人算不如天算，大自然嘅生老病死係有規定嘅。

犯規
大自然嘅規矩冇得改，但人訂嘅規矩可以犯。
特登唔跟規矩，為咗達成更大嘅目標，叫做「破例」，即係突破規矩，有啲嘢係可以破例嘅。
唔尊重其他人，橫衝直撞所以違反規矩嗰啲，叫做「冇規矩」。
規範場論

規範場論係理論物理一支；用物理嘅行話講，佢研究有規範對稱性（en:gauge symmetry）嘅場嘅動態；用數學嘅行話講，佢研究纖維叢上聯絡同各截面（en:cross sections）嘅交互作用。

例
最簡單嘅規範場論研究纖維叢，即係麥士維嘅電磁交互作用理論。
規範性質

規範性質（英文：normativity，形容詞係 normative）係學術上嘅一個概念。如果話一份研究（或者一套理論）「有規範性質」，意思係話嗰份研究唔淨只追求描述同解釋研究緊嗰種現象，仲追求想討論「乜嘢係好壞」同埋「點樣用份研究攞到嘅知識達致『好』嘅效果」等帶有價值觀判斷嘅問題。
規律辨識

規律辨識（pattern recognition）係指用機械學習等技術教電腦自動噉搵出數據當中嘅規律。
規模經濟

規模經濟（英文：economies of scale）係經濟學上係指大型企業因為佢哋規模大而喺生產上佔到嘅優勢。
西九龍中心

西九龍中心（英文：Dragon Centre）係香港一間商場，喺九龍西深水埗欽州街37K號，1994年11月7號開張，係九龍城廣場（中文：九龍城廣場）之後，全港第二座純商場建築。
西九龍中心有全香港頭一個室內過山車——天龍過山車，由意大利Antonio Zamperla S.p.A.製造，屬於該廠Dragon Coaster系列產品，但係只曾喺1994年商場開幕到2003年營運過。過山車圍繞8、9樓行駛，路軌架設喺高空，全程254米，最高時速25公里。營運嘅9年間總共接載過200萬人次乘客。
過山車落成時極受歡迎，唔少名人都係座上客，後來商場高層認為美國曾經發生過室內過山車意外並導致人命傷亡，評估安全後決定喺2003年停止營運，而過山車喺營運嘅9年期間未曾發生過意外。機電工程署發言人指出，過山車現時仍然領有根據《機動遊戲機（安全）條例》發出嘅使用及操作許可證，並無要求過山車過停駛，而商場每星期都會有專人幫過山車做例行檢查。
西九龍裁判法院

西九龍裁判法院係香港其中一個裁判法院，喺長沙灣通州街501號西九龍法院大樓A座。
西九龍

西九龍（英文：West Kowloon）係香港九龍半島西面地方，北到昂船洲、南到渡船角西面，除咗昂船洲外，其餘地方都係1990年代西九龍填海計劃填出嚟，面積334公頃。
西九龍母嬰健康院

西九龍母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺深水埗長沙灣道，長沙灣政府合署，西九龍健康中心入便，英文叫West Kowloon Maternal and Child Health Centre。行政上歸深水埗區。開禮拜一到五，禮拜六開每月第二同第四個，公眾假期唔開。歸衞生署管。
西九龍政府合署

西九龍政府合署係香港一座政府合署，喺九龍西九龍海庭道11號，2019年啟用。入面設施包括屋宇署、運輸署、政府產業署總部。
西九龍政府合署學生健康服務中心及評估中心

西九龍政府合署學生健康服務中心及評估中心，香港學生健康服務中心之一，健康評估中心之一，為學生健康而設，年年同學生驗身，而評估中心，受學生健康服務中心轉介來跟進，址喺油蔴地海庭道，西九龍政府合署南座入便，英文叫West Kowloon Government Offices Student Health Service Centre cum Special Assessment Centre。行政上歸油尖旺區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
西九龍海濱長廊

西九龍海濱長廊與後方Union Square。
海濱長廊牌坊
「悠遊西九」單車服務於2014年4月推出
海濱長廊夜景
西九龍海濱長廊，香港公園之一，遊樂場之一，喺西九龍填海區，九龍柯士甸道西同雅翔道交界，英文叫West Kowloon Waterfront Promenade。行政上歸油尖旺區。設施有公園、單車徑、單車場。海濱長廊部份經重建成藝術公園。
西九龍公路

西九龍公路（英文：West Kowloon Highway）係香港3號幹線一部份，係九龍最高速快速公路，連住青葵公路、昂船洲大橋同西區海底隧道，全程三線雙程分隔快速公路，長5公里。
西九龍走廊

西九龍走廊（英文：West Kowloon Corridor）係香港一條幹道，係5號幹線一部份，一邊係渡船街天橋，另一邊係荔枝角道。中段靠西面有分支，叫西九龍走廊西。
諾基亞籃球隊

諾基亞籃球隊（英文：BC Nokia）係芬蘭諾基亞嘅職業籃球球會，依家打緊芬蘭職業籃球聯賽。
諾定咸郡

諾定咸郡（Nottinghamshire，簡寫Notts），又名諾士郡，係英國一郡，地處英倫東部。郡府西橋津（West Bridgford），最大城諾定咸。
諾基亞公司

2011年，諾基亞公司宣佈同微軟合作，推出Windows Phone系統嘅手機。未來都會放棄Symbian同埋MeeGo系統。
2013年9月3號，微軟正式以37.9億歐元收購諾基亞公司設備及服務業務，並以16.5億歐元收購Nokia嘅專利，合共54.4億歐元。
諾士佛臺

諾士佛臺（Knutsford Terrace）係九龍尖沙咀嘅一條街，喺香港天文台側邊嘅山仔上，由天文台道頭開始到諾士佛階，以特色酒吧同埋餐廳出名，號「九龍蘭桂坊」。條街又高又隱蔽；成條街都係行人路，擺咗酒吧同餐廳嘅枱櫈。諾士佛臺同諾士佛階亦叫做諾士佛區。
諾士佛臺有唔少有異國風情嘅餐廳，供應包括土耳其、俄羅斯、西班牙、日本嘅特色菜。入夜之後到凌晨時份好旺，同香港島嘅蘇豪區及蘭桂坊相似，但係同蘭桂坊部分酒吧比，就相對本地啲，更加啱大眾去。諾士佛臺側邊嘅諾士佛階亦有唔少特色餐廳，又有樓梯接去美麗華商場。
諾士佛臺喺19世紀尾，有16座嘅歐洲式別墅仔起喺度。20世紀中後期，威靈頓書院 (Wellington College) 同格致書院 (Mansfield College)都喺呢度起分校，兩棟高樓幾乎拍埋咁滯。
諾夫哥羅德州

諾夫哥羅德州係俄羅斯西北部嘅一個州，屬西北部聯邦管區，首府大諾夫哥羅德。
諾定咸

諾定咸（英文：Nottingham），係英國英倫東部諾定咸郡嘅城鎮，住30萬人。
劇透

劇透（英文：spoiler）係指喺（劇情大綱等）向人描述一個故仔嗰陣，透露某啲（讀者觀眾唔應該事前知嘅）情節內容。
「劇透」響粵語本嚟叫「劇情透露」。「劇透」呢個詞自2000年代開始響北話興起，逐漸影響粵語。
劇院

劇院係主要用嚟表演舞台劇同其他表演藝術嘅場地。
劉一飛

劉一飛（粵拼：lau4 jat1 fei1，英文：Lau Yat Fei，1949年5月5號—）係無綫電視國語配音員同演員，擅長飾演內地富商，最出名角色係《愛·回家》嘅曹總。佢喺北京出世，後移居香港。佢喺1986年開始做配音，1989年秋季入咗無綫電視，至2021年因爲健康問題而離開。
劇道場

劇道場（Theatre Dojo）係香港一個獨立非牟利舞台劇團，「道場」一詞嚟自日文DOJO，由歐錦棠同佢老婆萬斯敏共同創立。2015年起係上環文娛中心場地伙伴計劃駐場劇團之一，每年大約推出三套舞台劇作品，同埋一系列嘅演技課程，致力推廣舞台劇同埋培育演藝新材。
歐錦棠同萬斯敏兩人除咗台前演出，亦兼任創作監督等等嘅事務，積極發掘唔同領域嘅題材同埋同藝人聯合演出，例如邀請著名日本動作片演員倉田保昭出演宮本武藏（2013年）、同王宗堯合演香港版科學怪人（2017年）等等。亦有到美國、加拿大、澳洲等地方作巡迴演出。
為加強同觀眾嘅互動溝通，劇團於2018年推出《劇場有道》Facebook直播節目，由歐錦棠同萬斯敏主持，談論不同嘅藝術文化熱門話題。
2020年，劇團深受武漢肺炎疫情影響，近10 個月無收入，但歐錦棠仍然照畀租金同人工。2021年7月，歐錦棠喺社交媒體宣布「劇道場」將會道別觀眾，原因係外在環境瞬速嘅轉變。
劉一燝

劉一燝（1567年—1635年），字季晦，江西南昌人，係大明後期嘅大臣、東林黨人。佢喺明熹宗天啟初年做咗首輔，之後俾太監魏忠賢攻擊而落台。
劇院蛋糕

劇院蛋糕（法文：Opéra），又叫歌劇院蛋糕，係法國蛋糕，用到咖啡同大杏仁味嘅海綿蛋糕，再加埋咖啡同朱古力味嘅忌廉去整。
劈炮

劈炮（pek3 paau3）／擗炮（pek6 paau3），又叫辭職（ci4 zik1）、辭工（ci4 gung1）、唔撈（m4 lou1）、炒老闆魷魚（caau2 lou5 sai3 jau4 jyu4*2），係打工仔自己主動唔做份工，同波士遞信。辭職比求職見工容易，因為走唔走由自己話事。根據一般打工合約，僱員辭職通常都要補錢畀對方或者預早一段時間通知。
員工喺走人之前，要先同接手嘅人講清楚佢有啲咩仲未搞掂，之後同人事部門還返公司入面啲嘢（例如胸卡、門禁卡、公司鎖匙、公務車等）。一搞掂咗離職手續，就會即刻冇嗮員工福利，而人工就喺出埋（通常都係下個月）之後就唔會再出，頂住檔嘅係收代通知金、退休金、強積金呢啲。
喺政治職位（尤其係政府首長或者官員），辭職會叫做落台或者下台。

原因
按公司或政府嘅法規，一到咗咁上下年紀嘅就要強制退休。
私人理由喺申請通過咗之後就可以提早退休。
私人理由喺申請通過咗之後就可以離職。不過佢有好多種理由（睇人而定）：
非人為造成避都避唔到嘅因素（疾病、因為意外傷害而喪失工作能力或死亡）
屋企人反對
全職深造
轉做家庭主婦或主夫
自己創業或跳槽
俾人要求炒魷嘅。
問責制
合約期滿。
移民國外
喺民意同政黨施加壓力嘅情況下冇得揀而俾人迫落台嘅。
劇集

劇集（kek6 zaap6）係指響電視台或者互聯網上面播放嘅單元劇或者連續劇作品，其中響電視上面播放嘅叫做電視劇集、響網絡上面播放嘅叫做網絡劇集。電台播放啲廣播劇集都屬於劇集。
Saint-Ambroix, Gard

Saint-Ambroix, Gard係法國嘅一個市鎮，位置喺奧斯坦尼大區嘅加爾。
Saint-Amandin

Saint-Amandin係法國嘅一個市鎮，位置喺康塔爾。
Saint-Andeux

Saint-Andeux係法國嘅一個市鎮，位置喺黃金丘。
Écouis

Écouis係法國嘅一個市鎮，位置喺厄爾。
École-Valentin

École-Valentin係法國嘅一個市鎮，位置喺杜。
Éclance

Éclance係法國嘅一個市鎮，位置喺奧布。
Écoyeux

Écoyeux係法國嘅一個市鎮，位置喺濱海沙藍特。
Écluzelles

Écluzelles係法國嘅一個市鎮，位置喺中央-盧華爾山谷嘅厄爾-盧華。
Écrosnes

Écrosnes係法國嘅一個市鎮，位置喺中央-盧華爾山谷嘅厄爾-盧華。
Écuras

Écuras係法國嘅一個市鎮，位置喺沙藍特。
Écordal

Écordal係法國嘅一個市鎮，位置喺亞丁。
谷德昭

谷德昭 （Vincent Kok ，1965年8月15號—），係香港電影人，做過導演、編劇、演員，師承高志森。

演出
呢個表唔完整，歡迎加料。
谷拉河

谷拉河係中國一條河，係剝隘河右岸支流，流經雲南東南部同廣西西部。上游叫普廳河。
谷拉河長162公里。發源於雲南文山州富寧縣新華鎮麻里灣。流經富寧縣城新華鎮，以及歸朝鎮等地。流到剝隘鎮，成為雲南廣西兩省界河。最尾喺廣西百色滙入剝隘河。
谷巴丹拿

谷巴丹拿(George Cooper Turner，—1860年)係19世紀一個狀師(即家下律師)，曾經係澳洲新南威爾斯政府同香港政府嘅皇家狀師(Crown Solicitor)，處理香港政府嘅法律事宜。佢未做皇家狀師之前，亦做過Civil Crown Prosecutor。
1839年，新南威爾斯將皇家狀師分成兩種，一種係刑事，另一個種係民事。11月，谷巴丹拿上任代替Francis Fisher，做民事皇家狀師。而佢做到1849年就離開。十年間，佢喺雪梨租過買過好多物業。
之後有話佢移民去美國加洲。之後因唐氏家族嘅關係，來咗香港。佢入咗香港政府做皇家狀師。喺官報入便，會見到佢用未士谷巴丹拿(英文：G. COOPER TURNER)嘅名義，幫香港政府追錢。未士，即Messer，即係今叫嘅先生。
另外崇基學報，亦提過佢有唐人做文員，例如1856年嘅唐阿扶(T'ong A-foo)咁。
佢喺1860年，死喺香港。
谷建芬

谷建芬（1935年3月21號—），係中國作曲家。

音樂會
2001年2月，收錄咗谷建芬作品嘅唱片發行，40幾首樂曲被收錄其中。之後，佢表示會考慮搞谷建芬作品音樂會。同年9月7號，有那英、劉歡、毛阿敏等明星參與嘅谷建芬作品音樂會喺北京保利劇院搞。
谷旻

谷旻（英文：Alice Kuk，1996年4月3號—）原名谷彤妍，係香港獨立女唱作人，2022年出道。

簡歷
谷旻喺澳洲國立大學金融學士畢業後，曾經喺香港融資公司打工一年幾，但因為興趣係唱歌，所以2019年開始做網絡歌手同埋參與其他幕前幕後嘅工作，並喺2020年正式修讀香港大學社會科學（媒體、文化及創意城巿）碩士學位。2022年正式出道，推出頭一隻派台歌《滾回你的前度》。
谷晃生

谷晃生（2000年11月22號—）係日本足球員，司職守門員，效力大阪飛腳。
谷村憲一

谷村憲一（1995年1月26號—）係日本足球員，司職中場，效力盛岡仙鶴。
谷柏

谷柏（英文：Francis Alfred Cooper），係香港頭一任工務司（發展局前身），1891年到1897年在任。
香港谷柏道個名就係紀念佢。
北湖車站

北湖車站係臺灣鐵路公司縱貫線北段嘅一個鐵路車站。
北滘站

北滘站（粵拼：bak1 gaau3 zaam6；英文：Beijiao Station）起響廣東省佛山市順德區北滘鎮桃村，係廣珠城際軌道交通嘅架空站，東邊係碧桂路，南邊係三樂路。呢個站唔近北滘鎮嘅中心區，附近嘅基建暫時未搞掂，不過宜家已經逐步起緊啲路，令到呢個站可以方便去番禺區附近地方嘅人。呢個站已經喺2011年1月7號通車。

站嘅結構
呢個高架站有兩個側式月台。
月台配置
1
■廣珠城際軌道交通
開去珠海・新會

出入口
呢個站有2個出入口，分别係A同B。
北潭凹營地

北潭凹營地（英文：Pak Tam Au Campsite）係香港一營地，專畀露營，喺北潭凹牛湖墩之間，喺山中。歸漁農自然護理署管，屬西貢東郊野公園，行政上歸大埔區。營地屬小型，有營位少過二十。季節性水源取自溪澗。
營無車路到，至近北潭路，行山入去。行山徑至近麥理浩徑第二段。
營飲食用得燒烤爐、檯櫈。有廁所，不過係旱廁。
北港島綫

北港島綫係香港鐵路有限公司建議緊嘅一個工程項目。東涌綫計劃由香港站延伸至添馬站，而將軍澳綫由北角站經銅鑼灣北站，會展站連接添馬站。兩條路線會喺添馬站交匯，而會展站亦會成為將軍澳綫同東鐵綫嘅轉車站。
北港島綫完工之後，佢會為港島北填海區提供多一種便利嘅交通接駁。而且亦都便利咗使用東涌綫同將軍澳綫來往港島嘅市民，可以因而幫本身好擠迫嘅荃灣綫過海段分流，以達三條過海路線客量嘅平衡。同時由於東涌綫同將軍澳綫可以直達港島北商業區，亦可以為港島綫分流。
編輯
北港島綫（建議緊）
北港足球場

北港足球場（英文：Pak Kong Soccer Pitch）係香港一足球場之一，喺西貢北港，行政上歸西貢區。設施有硬地球場同七人足球場。
北湖區

北湖區係中國湖南郴州一個市轄區，總面積277平方公里，人口30萬。
北溫布萊站

北溫布萊站（英文：North Wembley station）係英國倫敦地下鐵必嘉老綫嘅車站，屬第4收費區，喺大倫敦布倫特區。
北滘

北滘（粵拼：bak1 gau3；英文：Pak Kau／Beijiao）係喺廣東順德東北部嘅一個鎮，位于广州主城区、佛山新城同埋顺德主城区三个城市嘅交汇处。以前叫做百滘（粵拼：baak3 gau3），解做「百河交錯、水網密集」。北滘镇建制于1959年，個鎮有92平方公里咁大，總共有19條村或者社區、10個居委會同10個村委會。北滘镇係“全國特色小城镇”、“全國重点镇”、“中國家電製造業重鎮”嚟嘅，並且荣获咗“2019年中國百强乡镇第18名”。

行政區劃
依家嘅北滘鎮總共有10個居委會同10個村委會，佢地分別係：
北滘社區、碧江社區、林頭社區、廣教社區、三洪奇社區、槎涌社區、碧桂園社區、順江社區、​君兰社區、黃龍村、​莘村、​水口村、​馬龍村、​上僚村、​西滘村、​高村、​桃村、​西海村同三桂村。

交通
廣珠西線（太澳高速）、佛山一環兩條主幹道都經過北滘。至於城際鐵路，廣珠輕軌都經過北滘，喺鎮入面有兩個站，分別係北滘站同碧江站。
地鐵方面，喺北滘鎮内有廣州地鐵7號綫同佛山地鐵3號綫兩條經過嘅綫路，並沿途設有多個地鐵站。
廣州地鐵7號綫：美的站、北滘公園站同美的大道站。
佛山地鐵3號綫：潭州會展站、北滘西站、高村站、北滘公園站同广教站。

人口
呢個鎮嘅常住人口總共有26萬人，戶籍人口就有12萬人。

名譽
2019年，北滘攞到中國百強鄉鎮第18名。
北漢

北漢（粵拼：bak1 hon3），係五代十國其中一國，後漢嘅殘餘政權，951年由後漢高祖劉知遠嘅細佬劉旻立國，979年由劉繼元亡國。
卡西姆·蘇萊曼尼

卡西姆·蘇萊曼尼（1957年3月11號—2020年1月3號）係一位伊朗軍官，係伊斯蘭革命衛隊聖城旅嘅指揮官。佢係伊朗最負盛名嘅人物之一，因履行到對國家嘅模範職責而獲授伊朗最高軍事榮譽：蘇發鉿（Zolfaghar）勳章。佢亦都係伊朗最受歡迎嘅人物之一，俾人睇作係「伊朗敵人嘅無私英雄」，係伊朗民眾心目中嘅「紅心指揮官」。

履歷
2000 年，蘇萊曼尼將軍得到伊斯蘭革命最高領袖任命爲聖城軍指揮官。喺佢嘅指導下，聖城軍幫巴勒斯坦加強鬥爭嚟抵抗猶太復國主義嘅佔領。
隨住原教旨主義恐怖組織伊拉克同黎凡特伊斯蘭國（ISIS）出現並佔領咗伊拉克同敘利亞嘅大片領土，伊拉克政府正式要求各國包括美國緊急幫手；不過，伊朗最近伊拉克，所以係伊朗首先提供援助。伊朗政府指名卡西姆·蘇萊曼尼將軍去帶兵擊退伊斯蘭國恐怖分子。

俾美國襲擊身亡
喺2020年1月3日，蘇萊曼尼喺美國總統當勞侵命令嘅空襲着暗殺。根據聯合國憲章第五十一條，對任何人使用武力係非法嘅，除開兩種情況：一係有聯合國安理會授權，一係自衛。不過美國嘅襲擊冇得到聯合國安理會授權，亦唔係自衛行為，呢次襲擊着認為係違反咗國際法。
伊拉克議員話呢次空襲係「公然侵犯伊拉克主權」，並通過咗一項法案，要求美軍撤離本國。伊拉克總理仲表示，美國違反咗兩國之間嘅協議。
根據國際法，美國呢次襲擊應當作係謀殺，亦都係戰爭行為嘅一個例子；襲擊作為聖城軍首領嘅國家將軍已構成對伊朗主權嘅侵犯。
聯合國法外處決、即決處決或任意處決問題特別報告員艾格尼絲·卡拉馬德（Agnes Callamard）喺 2020 年 7 月 6 日嘅報告裡頭指出，「鑑於美國迄今提供嘅證據，針對蘇萊曼尼將軍嘅目標以及造成隨行人員嘅死亡，構成任意殺戮；根據國際人權法（IHRL），美國應對此負責。」
卡薩爾別墅

卡薩爾別墅（粵音：kaa1 saat3 ji5 bit6 seoi6，Villa Romana del Casale）係喺意大利嘅一躉古羅馬風格別墅，喺1997年畀聯合國教科文組織列入世界遺產。
卡諾阿斯

卡諾阿斯（Canoas）係巴西南大河州一座城，住32萬人。
卡西尼-惠更斯號

卡西尼-惠更斯號（英文：Cassini–Huygens）係隻去土星嘅無人太空船。係 NASA-ESA-ASI 嘅機器人太空船。卡西尼號係第四隻去土星嘅太空探測船，不過係第一隻環繞土星，喺2004年抵埠，開始研究土星同其嘅衛星，喺2017年9月15號衝入土星大氣層燒毀。呢項太空任務總開支去到 32.6 億美金（為起 254.3 億港紙），環住土星飛咗近三佰圈，太空船飛咗 79億公里，映咗 453,000 張相，搜集咗 635GB 數據。刊出相關嘅科學文章 3,948 篇。
惠更斯號係艘着陸探測船，登陸土衛六。係人類有史以來第一次喺外太陽系嘅天體上登陸。
卡西莫多的禮物

《卡西莫多的禮物》係中國歌手華晨宇出道後嘅首張專輯。呢張專輯有中國大陸同海外兩個版本，兩樣都喺2014年9月19號發佈。

創作背景
華晨宇原本幫呢張專輯改名做《40碼》，40碼係佢嘅鞋號，佢喺網易音樂採訪度話過：「認為每一個人其實他不需要擁有太廣的天地，因為你只有兩隻40碼的腳，只需要站在這麼一個位置就夠了。其實你不需要擁有特彆強烈的要達到什麼目的，或者怎麼怎麼樣，只要順其自然活着是很好的，怎樣都可以很開心。因為你只要站在這裡，你就是存在的，你就是有價值的。」
「卡西莫多」係法國文學家維克多·雨果寫嘅小說《巴黎聖母院》入面嘅經典人物——「鐘樓怪人」，華晨宇喺採訪入面話過佢好鍾意呢個人，佢話：「讓大家學會接受那些所謂表面不好的東西，在大家眼裡，所謂的不好看的東西，可能也會有它的美的點在裡面。任何的事物都是有兩面性嘛，所以學會看到它好的一面，我就是想把它的這一面告訴大家。」。佢希望可以通過呢張專輯令人知道凡事都有好同壞，人們必須學識去接受佢哋所謂「唔好」嘅嘢，都必須學識從中觀察了解佢嘅「好」。
喺專輯入面嘅十首歌，有三首係佢為咗呢個專輯原創，其中包括《Why Nobody Fights》、《Let You Go》同《卡西莫多的禮物》。除咗為呢張專輯作曲，佢都參與咗呢張專輯個全程製作，都喺近2萬個demo當中揀咗7個收錄入佢嘅專輯度。

MV
華晨宇為呢張專輯拍咗3隻MV，同時佢都拍咗專輯同名音樂錄影帶《卡西莫多的禮物》。
跣呔

跣呔係指架車因為路面濕滑令呔減少摩擦力而比較難控制嘅現象，嚴重嘅話有機會炒車。
跨境全日通

跨境全日通有限公司係幾間香港跨境巴士公司合資組成嘅公司，獲香港政府批准專營三條來往香港市區到落馬洲嘅過境巴士路線。
跨學科研究

跨學科（粵音：kwaa1 hok6 fo1；英文：transdisciplinary）係指做起學術研究上嚟跨越傳統嘅學科界線。例子可以睇吓
混沌理論（跨越包括物理在內嘅多個科學領域）、
人機互動（跨越電腦科學同社會科學）、
行為經濟學（跨越經濟學同心理學）、
健康資訊科學（跨越資訊科技同醫學）、
數碼人文學（跨越資訊科技同人文學）
... 呀噉。
跟着感覺走

《跟着感覺走》係臺灣歌手蘇芮喺1988年8月3號出嘅《台北·東京》唱碟入面第一隻主打歌。呢隻歌由陳家麗填詞、陳志遠作曲。

簡介
《跟着感覺走》係一隻頌揚個人主義嘅歌。呢隻歌曾經畀美國社會學家Thomas Gold嚟比喻中國由共產制度嘅集體主義走去個人主義嘅變化過程。而呢隻歌係港台流行文化嘅作品，隻歌就扮演推波助瀾嘅作用。Thomas Gold亦用呢隻歌帶出佢預示呢種軟文化力量會繼續發酵，甚至撼動黨國體制嘅意識型態。
跨國公司

跨國公司（multinational corporation）係指喺多過一個國家擁有同控制貨品服務生產嘅公司組織，例如麥當勞。
跟我點餐吧

《跟我點餐吧》（英文：Bon Appetit）係香港電視廣播有限公司嘅飲食節目，由無綫電視台灣製作中心製作，喺香港播嗰陣再做返粵語配音。節目主持介紹臺灣嘅特色食肆。
跟腱

跟腱（Achilles tendon），又叫阿基里斯腱，係細髀嘅一條大肌腱。
跣

跣，或叫滑，兩個面之間摩擦嘅運動。同轆相對。
若嗰啲表面摩擦力大，兩表面跣過去就會磨損，如落潤滑油，就會跣得易啲，減少摩擦力，咁咪可以減少磨損。
跨代貧窮

貧窮循環（英文：cycle of poverty），又叫做跨代貧窮、貧窮陷阱（英文：poverty trap）係一個經濟學現象，呢個現象係由自我強化機制引起既，呢個機制會導致貧窮一旦存在，就會持續存在，呢種貧窮循環可以持續好幾代人，除非有外部幹預，將呢個循環改變咗。當呢個現象，應用喺發展中國家既時候，亦都叫做發展陷阱（英文：development trap）。
陷入貧困循環既家庭，除咗維生之外，幾乎無額外既資源。有好多自我強化既缺點令個人幾乎無可能跳出呢個循環。當啲窮人無擺脫貧窮循環所需既資源（例如金融資本、教育或者人脈）既時候，就會出現呢種情況。窮人由於貧窮而無辦法得到經濟同社會資源，呢啲資源上既缺乏，可能會加劇佢哋既貧困，咁樣就可能意味著，一個窮人會終生處於貧窮狀態。
備受爭議既教育心理學家 Ruby K. Payne，係佢既書《理解貧困既框架》（A Framework for Understanding Poverty）嗰度，將貧窮循環區分成情境貧困（situational poverty）同代際貧困（generational poverty）；情境貧困既貧窮循環根源，通常可以追溯到窮人既一生裏面既特定事件引起既；而代際貧困係一個循環，代代相傳，通常代際貧困係由獨特既文化同信仰引起既。
社會流動性係一個衡量指標，呢個指標檢視窮人變成比較富有既機會率，同埋新一代比父母嗰代更加富有或者攞到更高收入既機會率。

經濟因素
根據美國2012年既人口普查，18至64歲既貧窮人口既原因係：
31% – 生病或殘疾
26% – 家庭原因
21% – 學校或其他原因
13% – 搵唔到工
8% – 提早退休
有啲活動亦可能令到窮人比富人花費更多，例如，正如果美國記者 Barbara Ehrenreich，喺2008年寫既書「Nickel and Dimed」所形容：有啲月月清、左手嚟右手去既窮人，可能負擔唔起典型既租屋錢加按金（香港一般係1至3個月；英美一般係5個星期至半年），所以佢哋可能被迫要花費更多，以日租既形式去租酒店或者汽車旅館。如果佢哋無錢買雪櫃、微波爐、廚房用品同埋煮食爐，可能要花更多既錢出街食，而食剩既嘢，亦無得儲存起嚟，留番下一餐食。
窮人用銀行服務亦都處於弱勢，例如：因為佢哋無辦法維持儲蓄戶口既最低餘額，銀行可能會收佢哋服務費；另外，有錢既人，亦都可以賺到更高既利息同埋豐厚既投資回報，呢啲又會擴闊貧富差距。無銀行帳戶既人，就要用成本較高既替代金融服務將出糧既支票兌現，或者轉帳俾其他人。以前有過信用問題（例如戶口透支）既人可能無資格開支票戶口，以需要額外俾錢買匯票。好多窮人唔開銀行戶口，主要原因包括覺得銀行服務唔係俾佢哋呢啲窮人用既、唔信任銀行、擔心會因為銀行錯誤或者延誤而用唔到錢、唔了解銀行服務、無足夠既錢去用免費既銀行服務等。
雖然大多數工業化國家都提供免費既全民健保，但係喺美國同好多發展中國家，好少積蓄既人，佢哋病咗之後，往往會因為醫療費用高，而盡可能推遲醫病。咁做可能會導致相對較小既病變成嚴重既病，治療費用會更高，亦都可能會因為患病而導致工資損失，同埋令佢哋既平均壽命較短。高收入既工人通常有醫療保險，或者公司提供既免費醫療，亦會有有薪病假，所以佢哋唔需要承受過高既醫療費用，亦唔會因為病咗而無收入。
出於唔需要技能或者經驗既原因，有啲窮人會透過自願參與醫學研究或者捐贈血液嚟賺錢。情況就好似余華以1950至1960年代做背景既寫實小說《許三觀賣血記》咁。

維持貧窮既內外因素
持續貧窮既主要原因：
系統性或者制度化既原因
因歷史經驗或者情感挑戰而誤入歧途
受到精神障礙既影響
或所有三個原因組合（Bertrand、Mullainathan 和 Shafir，2004）。
跨國現象

跨國現象（英文：Transnationalism），又叫跨國性、 跨國主義、跨國理論，係指由於人與人之間日益互聯互通，同埋民族國家之間嘅界線日漸喺經濟、社會唔再重要，而引起嘅社會現象。佢同時係一個研究領域。
翟氏

翟（粵拼：zaak6／dik6）係唐人姓氏，喺《百家姓》裏頭排第292位。

名人
翟威廉
翟讓
呢篇翟氏係同姓氏有關嘅楔位文章，重未寫完嘅。麻煩你幫手充實佢。
翟馬士

翟馬士（葡文：Dimas Filgueiras Filho，1944年5月13號—2023年12月22號）係巴西老牌足球教練及前運動員。佢喺里約熱內盧州里約熱內盧市（Rio de Janeiro）出世，自1972年以來住喺塞阿拉州。翟馬士做過多次塞阿拉競賽會教練。
翟威廉

翟威廉（William Chak，1985年3月29號—）係香港男演員，用過藝名翟鋒，做過無綫電視同亞洲電視藝員，2010年參加無綫電視舉辦嘅香港先生選舉攞冠軍。佢喺香港出世，祖籍廣西。
佢有一個自家社交平台「Happy Live」，成日請嘉賓現場唱歌，仲自己寫埋歌。

演出
呢個表唔完整，歡迎加料。
翟道翟

翟道翟（Chatuchak）係泰國曼谷其中一個區，面積32.9平方公里，人口16萬。
翟凌

翟凌（1987年8月18號—）係中華人民共和國模特兒，山東濟南人，暱稱「獸獸」，2005年同2006年兩度攞到「中國內衣模特大賽」總決賽亞軍。
2014年，翟凌喺微博公開自己結婚嘅消息，婚後二人定居加拿大。
翟耀輝

翟耀輝（英文：Chak Yiu Fai，1964年8月22號—）係香港男配音員，代表作有《相聚一刻》粵語版嘅五代裕作等等。香港電台播音員出身。
三村恪一

三村恪一（1931年8月16號—）係日本足球員，司職中場，曾經喺1955年爲日本足球代表隊出場4次，重參加過1956年夏季奧林匹克運動會。
三月廿八

三月廿八係黃曆三月嘅第廿八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三月廿六

三月廿六係黃曆三月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三木隆司

三木隆司（1978年7月23號—）係日本足球員，司職後衞，效力過平塚比馬，大分三神，名古屋鯨魚，及德島漩渦。
三木真一郎

三木真一郎（粵拼：saam1 muk6 zan1 jat1 long4，1968年3月18號—）係日本嘅一個男配音員。

配音作品一覽
呢個表唔完整，歡迎加料。
三本菅崇

三本菅崇（1978年6月5號—）係日本足球員，司職後衞，效力過浦和紅鑽，水戶蜀葵，及甲府風林。
三月廿四

三月廿四係黃曆三月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
三木良太

三木良太（1985年4月12號—）係日本足球員，司職前鋒，效力過大阪飛腳，愛媛FC，及岡山綠雉。
記利佐治街

記利佐治街（英文：Great George Street）舊時又叫做大佐治街，係香港銅鑼灣一條馬路，由東角道去到告士打道。街名係嚟自倫敦同名嗰條街，所以間接記念英王佐治二世。
記憶卡

記憶卡（Memory card）係種電腦資料儲存裝置，細細張卡片形狀，插入數碼相機、流動電話、PDA等等裝置用。
當今最常見嘅記憶卡制式係SD卡。
記憶干擾理論

記憶干擾理論（英文：memory interference theory）係有關人腦記憶功能嘅一個理論。呢個理論主張，新嚟嘅記憶會「干擾」舊有嘅長期記憶，搞到長期記憶難以提取，甚至因為噉搞到件記憶俾個腦遺忘。
記憶偏誤

記憶偏誤（memory bias）喺心理學上係認知偏誤嘅一種，泛指一啲會令人零舍傾向遺忘某啲資訊嘅現象。
例如情感衰退偏誤就係指人有種傾向時間一耐就唔記得一啲情緒上負面嘅事，但就會記住一啲情緒上正面嘅事。
胡朝

胡朝（粵拼：wu4 ciu4；越南文：nhà Hồ／家胡），係越南歷史嘅短命王朝，國祚七年（1400年至1407年）。開國者叫黎季犛。黎季犛喺1400年篡咗陳朝，之後改姓胡。同年將王位讓畀佢嗰仔胡漢蒼。由於胡季犛自稱係虞舜嘅後人，所以改國號做「大虞」。
由於佢得罪咗明成祖，所以明朝派張輔、陳旭等人攻打大虞。最終喺1407年滅咗大虞。
胡朝城

胡朝城（粵拼：wu4 ciu4 sing4；越南文：Thành nhà Hồ／城家胡）喺越南清化省，係世界文化遺產。
胡春華

胡春華（粵拼：wu4 ceon1 waa4；1963年4月—），曾用名胡紅兵（粵拼：wu4 hung4 bing1），湖北五峰人，1983年4月加入中國共產黨，北京大學中文系畢業，中共中央黨校在職研究生學歷。係第18同19屆中國共產黨中央政治局委員。
胡春華喺1979年以全縣文科「狀元」嘅成績，考入北京大學中文系，係五峰歷史上第一位考入北大嘅學生。
佢喺2006年做過中國共青團第一書記，咁啱胡耀邦同胡錦濤兩位前中共中央總書記都做過共青團第一書記，三個人都姓胡。胡春華畀啲人視為團派嘅嫡系，胡錦濤嘅隔代接班人。
2008年調去河北，做省委副書記同省長。2009年調去內蒙古，做自治區黨委書記同自治區人大常委會主任。2012年被任命做廣東省委書記。
曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。如果佢哋喺中共十九大做到中央政治局常委，就幾乎可以肯定成為中共第六代接班人。不過根據中共十九大嘅報告，胡春華冇當選常務委員，所以佢唔可能成為中共第六代接班人。
2018年3月19號，當選國務院副總理（排第三）。
胡晨

胡晨（1990年3月30號—），係中國音樂製作人、結他手、HUX Studio創辦人。
胡景豪

胡景豪，香港親中派政治人物兼旅遊界人士。

選舉經歷
喺2021年9月，佢當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。